OpenLLM-France/wikimedia huggingface dataset:
# Crepidotus luteolus

Crepidotus luteolus Crepidotaceae familiako onddo espezie bat da. Ez du kontsumorako balio.
Sinonimoak: Agaricus terricola, Derminus luteolus, Claudopus terricola, Hyporrhodius terricola, Dochmiopus terricola, Crepidotus pubescens ss..

## Deskribapena

Kapela: Giltzurrun formakoa edo maskor formakoa, haizemaile itxurakoa, neurri txikikoa, 1 eta 2 cm bitarteko diametrokoa, ertz ganbila ziliatu gabea. Kapelaren azala zuri-horixka kolorekoa, zahartzean ilunduz joaten da, matea, ez da gelatinakara eta ez higrofanoa.
Orriak: Lodiak, luzaroan sabeldunak, nahiko meheak eta estu, luzera desberdinekoak, himenioa esporangioekin, zuria, zahartzean arre-okre kolorea hartuaz joaten dira.
Hanka: Alboan, ia ez du oinik, zurixka.
Haragia: Mehea, mintzezkoa, hauskorra, zuria. Usaingabea, irinaren zapore arin batekin.
Etimologia: Crepidotus terminoa sandalia esan nahi duen latinezko, "crépida" hitzetik eta belarria esan nahi duen grezierazko "oûs" "otós" hitzetik dator. Sandalia formako belarriarekin. Bere kapelaren formagatik.

## Jangarritasuna

Interes gastronomikorik gabea.

### Nahasketa arriskua

Crepidotus cesatii eta Crepidotus variabilis atal berekoak dira. Panellus stipticus delakoak forma bera du eta oina alboan, baina arre-okre-horixka kolorekoa (Ez hain zurixka).

## Sasoia eta lekua

Udazkenean. Saprofitoa: Belarkien zurtoinetan eta landare oso zurkarak ez diren landare belarkaretan: laharra, huntza, asuna, iratzea, goroldioak …Inoiz, hostozabalen egurrean.

### Banaketa eremua

Ameriketako Estatu Batuak, Europa, Errusia, India, Uganda.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 244 or. ISBN 84-282-0865-4..
* ↑ (Gaztelaniaz) Velazquez Jose Ignacio. (2023). Banco de setas, catalogo micologico.
* ↑ (Gaztelaniaz) Ubillos Javier. (2020). Curso de iniciación a la micología, fichas micológicas. Asociacion cultural “Baxauri” Kultur Elkartea Mikologia, Bajauri, Cofradia Vasca de Gastronomia.
* ↑ Crepidotus luteolus: GBIF—the Global Biodiversity Information Facility.

## Kanpo estekak

* Datuak: Q4240241
* Multimedia: Crepidotus luteolus / Q4240241
# Black kostaldea

Black kostaldea Antartikako penintsularen zati bat da, hego-ekialdeko kostaldean dagoena, Palmer Lurraldean, Weddell itsasoan, Wilkins kostaldearekin muga den Boggs lurmuturra eta Lassiter kostaldearekin muga den Mackintosh lurmuturraren artean. Antartandeek Black kostaldea penintsula antartikoaren mendebaldean dagoen Rymill kostaldeagandik banatzen dute.
Black kostaldea Ameriketako Estatu Batuetako Zerbitzu Antartikoko kideek aurkitu zuten, nortzuk airetik argazkitu zuten 1940ko abenduak 30ean. Jatorrian Richard Black Coast izenarekin izendatua izan zen, Este Basetik aurkikuntza hegaldia lideratu zuen Richard Blackburn Black komodoroaren omenez, baina 1956an bere izena Black Coastera laburtu zen.
Black kostaldearen parean Dolleman uhartea, Steele uhartea eta Butler uhartea daude.

## Lurralde aldarrikapenak

Argentinak Black kostaldea Suaren Lurraldea, Antartika eta Hego Atlantikoko Uharteak probintziako Argentinar Antartika departamendu barnean sartzen du, Txilerentzat Magallanes eta Txileko Antartika eskualdeko Txileko Antartikako Probintziako Antartika hiriaren zati da, eta Erresuma Batuarentzat Britainiar Antartikaren zati. Aldarrikapen hauek Itun Antartikoaren baldintzek mugatzen dituzte.
Herrialde aldarrikatzaileen izendapenak:
* Argentinak costa Black deitzen du.
* Txilek Costa Black
* Erresuma Batuak Black Coast

## Kanpo estekak

* Datuak: Q3751815
# Lassiter kostaldea

Lassiter kostaldea (ingelesez: Lassiter Coast) Mackintosh lurmuturra, Black kostaldearekin muga dena, eta Orville kostaldearekin muga den Bowman penintsulako hego muturrean dagoen Adams lurmuturraren artean, Palmer Lurraldean, Weddell itsasoan daogen penintsula antartikoaren hegoekialdeko kostalde zatia da. Antartandeek Lassiter kostaldea English kostaldetik banatzen dute, penintsula antartikoaren mendebaldeko zatian dagoena.
Lassiter kostaldearen iparraldeko zatia Ameriketako Estatu Batuetako Antatika Zerbitzuko kideek aurkitu zuten, nortzuk airetik argazkitu zuten 1940ko abenduak 30ean. Ronne Antartikar Ikerketa Espedizioak, Finne Ronne fragata kapitainak zuzendua, kostaldea airetik argazkitu zuen 1947an. Ronnek eta British Antarctic Surveyk elkarrekin kartografiatu zuten. Lassiter kostaldeak bere izena Ameriketako Estatu Batuetako Aire Armadako pilotua zen James W. Lassitergatik jaso zuen, aire esplorazioko progamaren arduraduna izan zena.
Lassiter kostaldean New Bedford, Howkins eta Keller badiak daude.

## Lurralde aldarrikapenak

Argentinak Lassiter kostaldea Suaren Lurraldea, Antartika eta Hego Atlantikoko Uharteak probintziako Argentinar Antartika departamendu barnean sartzen du, Txilerentzat Magallanes eta Txileko Antartika eskualdeko Txileko Antartikako Probintziako Antartika hiriaren zati da, eta Erresuma Batuarentzat Britainiar Antartikaren zati. Aldarrikapen hauek Itun Antartikoaren baldintzek mugatzen dituzte.
Herrialde aldarrikatzaileen izendapenak:
* Argentinak costa Lassiter deitzen du.
* Txilek Costa Lassiter
* Erresuma Batuak Lassiter coast

## Kanpo estekak

* Datuak: Q2983466
# Wilkins kostaldea

Wilkins kostaldea Bowman kostaldetik banatzen duen Agassiz lurmuturra eta Black kostaldearekin muga den Boggs lurmuturraren artean dagoen Antartikako penintsularen ekialdeko kostalde zatia da. Advisory Committee on Antarctic Namesek Sir Hurbert Wilkinsen omenez izendatu zuen, Decepción uhartetik hegoalderantz abiatu eta penintsula antartikoa honen ekialdeko zatiraino 1928ko abenduak 20an airez zeharkatu zuen lehena. Hegoalderantz jarraitu zuen Stefansson itsasartea eta Hearst uharteraino, erdialde inguruan Wilkins kostaldearekin muga egiten duena.
1965eko apirilak 20an Argentinako Aire Armadak 1 Laguntza Estazioa Hearst uhartean ezarri zuen.

## Lurralde aldarrikapenak

Argentinak Wilkins kostaldea Suaren Lurraldea, Antartika eta Hego Atlantikoko Uharteak probintziako Argentinar Antartika departamendu barnean sartzen du, Txilerentzat Magallanes eta Txileko Antartika eskualdeko Txileko Antartikako Probintziako Antartika hiriaren zati da, eta Erresuma Batuarentzat Britainiar Antartikaren zati. Aldarrikapen hauek Itun Antartikoaren baldintzek mugatzen dituzte
Herrialde aldarrikatzaileen izendapenak:
* Argentinak costa Wilkins deitzen du.
* Txilek Costa Wilkins
* Erresuma Batuak Wilkins coast

## Kanpo estekak

* Datuak: Q3751802
# Cribraria cancellata

Cribraria cancellata Cribrariaceae familiako onddo espezie bat da.
Sinonimoak: Dictydium cancellatum, Dictydium cancellatum subsp.* anomalum, Clathrus recutitus, Mucor cancellatus, Stemonitis cancellata.

## Deskribapena

Esporangioak: Taldekoiak, globo itxurakoak, zapalduak, behean unbilikatuak, luze estipitatuak, arre-gorrixka-purpura kolorekoak, 0,4-0,7 mm (Oinaren guztizko altuera: 1-5 mm). Pendunkulo lesiniformea, luzea 1-8 aldiz esporangioaren diametroa, goialdean zurbila, arre iluna behealdean, bihurria goialdean. Peridio iheskorra, loditze bat uzten duena luzetarako zain forman, zeharkako zinta delikatuetan bilduak, sare poligonal irregularrak edo laukizuzenak osatuz.

## Jangarritasuna

Interes gastronomikorik gabea.

### Nahasketa arriskua

Oso espezie arrunta, ondo ezagutzen zuten antzinako botanikariek. Kolore oso aldakorrak ditu.

## Sasoia eta lekua

Enbor hiletan.

### Banaketa eremua

Mundu osoan barreiatzen da, kontinente guztietan zehar, Antartikan izan ezik, eta habitat ugaritan garatzen da.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 581 or. ISBN 84-282-0541-X (T.3). ISBN: 84-282-0538-8 (O.C.)..
* ↑ Cribraria cancellata: GBIF—the Global Biodiversity Information Facility.

## Kanpo estekak

* Datuak: Q19706155
* Multimedia: Cribraria cancellata / Q19706155
# Zumberge kostaldea

Zumberge kostaldea (ingelesez: Zumberge Coast) Ronne izotz hesiaren gainean dagoen Weddell itsasoaren kostalde zatia da, penintsula antartikoaren Palmer Lurraldea eta Ellsworth Lurraldearen arteko mugaren bi aldeetan dagoena, 2009an Antartikan Ikertzeko Batzorde Zientifikoak definitu zuena, Evans izotz korrontearen lurrerako konexio lerroan. 2009 baino lehen Zumberge kostalde guztia Ellsworth Lurraldearen zatitzat hartzen zen, iparralderantz Adams lurmuturreraino iristen zena.
Zumberge kostaldearen ipar muturra Zumberge lurmuturra da, Orville kostaldearekin muga dena, bere hegoaldeko muga Herkules lakurako hego sarrera delarik, Edith Ronne Lurraldearekin muga dena. Antartandeek Bellingshausen itsasoan dagoen Bryan kostaldeagandik banatzen dute, eta Ellsworth mendiek Ellsworth lurraldearen barnealdetik banatzen dute.
Zumberge kostaldea 1961 eta 1966 bitartean kartografiatu zuen airetik hartutako argazkien bidez Ameriketako Estatu Batuetako Geologia Zerbitzuak, eta Landsat I satelitearen irudi bidez 1974ko urtarrila eta otsaila artean. Baita ere Marie Byrd Lurraldean dagoen Siple Basetik abiatzen ziren radardun zunden bidez.
Zumberge kostaldea izena Antartikako Izendapenari Buruzko Batzorde Kontsultiboak eman zion 1986an James Zumberge geologo estatubatuarraren omenez, nork 1957 eta 1964 bitartean Ronne izotz hesiari buruzko ikerketak zuzendu zituen.
Fowler penintsula kostaldean nabarmentzen da Weddell itsasoan barneratuz, bere iparraldeko kostaldea Evans izotz korrontean eta hegoaldekoa Carlson lakuan daudelarik. Azken honek Fletcher penintsulatik banatzen du. Kostalde parean Portillo uhartea nabarmentzen da.

## Lurralde aldarrikapenak

Argentinak Zumberge kostaldea Suaren Lurraldea, Antartika eta Hego Atlantikoko Uharteak probintziako Argentinar Antartika departamendu barnean sartzen du, Txilerentzat Magallanes eta Txileko Antartika eskualdeko Txileko Antartikako Probintziako Antartika hiriaren zati da, eta Erresuma Batuarentzat Britainiar Antartikaren zati. Hiru aldarrikapenak Itun Antartikoan mugatzen ditu
Herrialde aldarrikatzaileen izendapenak:
* Argentinak .
* Txilek
* Erresuma Batuak Zumberge Coast

## Kanpo estekak

* Datuak: Q3751798
# Mendebaldeko Antartika

Mendebaldeko Antartika, baita ere Antartika Txikia (79°0′S 100°0′W﻿ / ﻿79.000°S 100.000°W﻿ / -79.000; -100.000), Antartika zatitzen den bi eskualde handietako bat da, justu Ozeano Bareari begira dagoena.
Bere barnean honako lurralde hauek daude:
* Marie Byrd lurraldea,
* Ellsworth lurraldea eta
* Penintsula antartikoa.
Ekialdeko Antartikatik Ross itsasoa eta Weddell itsasoa banatzen zaizkio, penintsula erraldoia balitz bezala.

## Kanpo estekak

* Datuak: Q530917
# Crinipellis scabella

Crinipellis scabella Marasmiaceae familiako onddo espezie bat da. Sukaldaritzarako interesik gabea. Ez du inolako balio gastronomikorik, sendotasun gutxi duelako.
Sinonimoak: Agaricus caulicinalis, Agaricus stipitarius, Agaricus stipitarius var. ß caulicinalis, Agaricus stipitarius var. ß graminealis, Agaricus circellatus, Marasmius caulicinalis, Marasmius stipitarius, Collybia caulicinalis, Marasmius gramineus, Marasmius epichloe, Collybia stipitaria, Collybia graminea, Collybia caulicinalis var. graminea, Marasmius caulicinalis var. scabellus, Crinipellis stipitaria, Chamaeceras epichloe, Marasmius scabellus, Collybia stipitaria var. syringicola, Crinipellis caulicinalis, Androsaceus epichloe, Crinipellis stipitaria var. graminealis.

## Deskribapena

Kapela: 0,5 eta 1,2 cm bitarteko diametrokoa, lehenbizi ganbila, gero ganbil-laua, titiduna; okre-arrexka kolorekoa, ezkatatsua, zuntzezkoa, gero oso koloregabetzen den zurixka, erdian da bakarrik ilunagoa, eta ertza zimurtsua du.
Orriak: Zuriak, sabeldunak, zabal samar.
Hanka: Ia fistulosoa, gaztaina kolorekoa, tomentoduna.
Haragia: Zuria, usain eta zapore berezirik gabea.
Etimologia: Crinipellis terminoa, ile luzea, esan nahi duen "crinis" hitzetik dator eta azala, kutisa, ilajea, esan nahi duen "pellis" hitzetik. Kapela tomentoduna duelako. Scabella epitetoa zerbait latza esan nahi duen "scabella a, um"-tik dator. Kapelaren azalaren itxuragatik

## Jangarritasuna

Interes gastronomiko gabea.

### Nahasketa arriskua

Crinipellis corticalis delakoarekin, hau potasarekin kontaktuan jartzean, beltzaxka-more kolorera pasatzen diren ileak dituelako bereizten da.

## Sasoia eta lekua

Udazkenean. Gramineoen zurtoinetan hazten da, belarretan. Ez da urria.

### Banaketa eremua

Batez ere Europa. Ipar Amerika, Karibe itsasoaren eremua, Aljeria, Israel, Errusia, Japonia, Hego Korea, Australia, Zeelanda Berria, Hegoafrika.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Mendaza, Ramon, Diaz, Guillermo. (1987). Guia fotografica y descriptiva 800 especies a todo color. Iberduero, 260 or. ISBN 84-404-0530-8..
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 174 or. ISBN 84-282-0865-4..
* ↑ Crinipellis scabella: GBIF—the Global Biodiversity Information Facility.

## Kanpo estekak

* Datuak: Q10682133
* Multimedia: Crinipellis scabella / Q10682133
# Cudonia confusa

Cudonia confusa Cudoniaceae familiako onddoa da. Ez da gomendatzen kontsumitzea.
Sinonimoa: Cudonia circinans.

## Deskribapena

Gorputz emankorra: 3 cm arteko garaierakoa, azala itsaskor-gelatinakara, borra formako apotezioa, burua 0,7 eta 1,2 cm-koa, emankorra eta tuberkulatua, kanela-krema koloretik marroi-gorrixkara doana.
Hanka: 2 eta 3 cm bitarteko garaierakoa, oinarrian pixka bat loditua, buruaren kolorekoa.
Etimologia: Cudonia terminoa, grezierazko, larruzko kaskoa esan nahi duen “cúdo” “cudónis” hitzetatik dator. Kapelaren formagatik. Confusa epitetoa berriz, nahastu esan nahi duen “confundo” hitzetik.

## Jangarritasuna

Zalantzazko jangarria. Toxikoa izan daiteke.

### Nahasketa arriskua

Cudonia circinans (autore batzuentzat sinonimoa) delakoarekin nahas daiteke, honek burua baino ilunagoa du oina.

## Sasoia eta lekua

Udaren amaieran eta udazkenean. Taldetan ateratzen da. Urria. Mendiko koniferoen basoetan: pinuetan, izeietan, alertzeetan.

### Banaketa eremua

Kanada, Alaska, Ameriketako Estatu Batuak, Europa, Errusia, Kaukasia, Uganda.

## Erreferentziak

* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 332 or. ISBN 84-282-0865-4..
* ↑ (Gaztelaniaz) AsoJaen, Asociación Botánica y Micológica de Jaén.
* ↑ (Gaztelaniaz) Ubillos Javier. (2020). Curso de iniciación a la micología, fichas micológicas. Asociacion cultural “Baxauri” Kultur Elkartea Mikologia, Bajauri, Cofradia Vasca de Gastronomia..
* ↑ Cudonia confusa: GBIF—the Global Biodiversity Information Facility.

## Kanpo estekak

* Datuak: Q3915709
* Multimedia: Cudonia confusa / Q3915709
# Cudoniella clavus

Cudoniella clavus Helotiaceae familiako onddo espezie bat da.
Sinonimoak: Peziza uliginosa, Bulgaria clavus, Helotium uliginosum, Ombrophila clavus, Helotium pileatum, Helotium clavus, Helotium palustre, Leotia aquatica, Mollisia uliginosa, Cudonia aquatica, Hymenoscyphus uliginosus, Cudoniella aquatica, Cudoniella fructigena, Ciboria uliginosa, Leotia fructigena, Calycina uliginosa, Cudoniella mildbraedii, Calycella uliginosa, Ombrophila aquatica.

## Deskribapena

Karpoforoa: 0,5 eta 1 cm bitarteko diametrokoa. Kapela zirkularrarekin mehetzen doan oinaren gainean, normalean kapelaren diametroa baino luzeagoa; zuri zeharrargia.
Haragia: Gelatinakara, zuria.
Etimologia: Aquatica epitetoa, uraren ondoan hazten delako du.

## Jangarritasuna

Interes gastronomikorik gabea.

### Nahasketa arriskua

Kaliz txiki eta pendukulatu baten itxura duen onddo gelatinotsu bitxia, uraren ondoan egur hondakinetan hazten dena.

## Sasoia eta lekua

Erreketako adarretan edo egur zatietan, iturburuetan, agertzen den lekuetan nahiko ohikoa.

### Banaketa eremua

Kanada, Ameriketako Estatu Batuak, Groenlandia, Islandia, Europa, Svalbard, Errusia, Japonia, Brasil.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 681 or. ISBN 84-282-0540-X (T. 2). ISBN: 84-282-0538-8 (O.C.)..
* ↑ Cudoniella clavus: GBIF—the Global Biodiversity Information Facility.

## Kanpo estekak

* Datuak: Q10438442
* Multimedia: Cudoniella clavus / Q10438442
# Thelephora mollissima

Thelephora mollissima Thelephoraceae familiako onddo espezie bat da.
Sinonimoak: Thelephora intybacea, Thelephora palmata var. ß mollissima, Phylacteria intybacea, Thelephora spiculosa, Phylacteria mollissima.

## Deskribapena

Karpoforoa: Oso aldakorra, mintz moduan, adar zapaldu askotan irregularki edo abaniko-forman banatua, ertz urratuekin edo finbriatuekin, zuria eta gainazal iletsu feltro itxurako garbiarekin. Berdea, gero arrexka-morexka kolorekoa, gris-arrea.
Himenioa: Ia leuna, zuritik arre kolorera doana.
Haragia: Hasieran biguna gero papirazeoa.
Etimologia: Mollissima epitetoa bere sendotasunagatik du.

## Jangarritasuna

Interes gastronomikorik gabea.

## Sasoia eta lekua

Udan, udazkenaren hasieran. Lur biluzietan edo zarakarrak eratuz hostoetan, goroldiotan edo landare-hondakinetan.

### Banaketa eremua

Ameriketako Estatu Batuak, Euskal Herria, Alpeak, Eslovenia‎, Danimarka‎, Suedia‎, Frantzia, Erresuma Batua, Txina.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 509 or. ISBN 84-282-0887-5 (T. 4). ISBN: 84-282-0538-8 (O.C.)..
* ↑ Thelephora mollissima: GBIF—the Global Biodiversity Information Facility.

## Kanpo estekak

* Datuak: Q10696067
# Ugaran (argipena)

Ugarana edo Ugaran toponimo bat, da ondorengo leku hauek izendatzen dituena:
* Ugaran, Amorotoko (Bizkaia) auzo bat;
* Ugaran, Araotz haraneko auzo bat, Oñatin (Gipuzkoa);
* Ugarana, Dimako (Bizkaia) auzo bat;
* Ugarana, Nafarroako eta Lapurdiko ibai bat, Urdazuriren ibaiadarra;
** Ugaranako gudua, Ugarana ibaiaren inguruan gertatutako gudua.
# Pachysandra terminalis

Pachysandra terminalis Buxaceae familiako loredun landare espezie bat da, jatorriz Japonia, Korea eta Txina ipar-ekialdekoa.

## Ezaugarriak

Landare belarkara iraunkorra da, 30 cm garai hazi daitekeena, baina normalean gutxiago. Hostoak 3-8 cm luze dira, distiratsuak. Loreak txikiak dira, zuriak, eta 2 eta 3 cm arteko luzera dute.
Habitat naturala eremu itzaltsuetan du, 1000-2600 m artean, Txinako Gansu, Hubei, Shaanxi, Sichuan eta Zhejiang, eta Japonia eta Korean.
Pachysandra terminalis landare apaingarri bezala landatzen da, lur-estalki gisa, itzalpean, Europan eta Asian.

## Kanpo estekak

* Datuak: Q159315
* Multimedia: Pachysandra terminalis / Q159315
* Espezieak: Pachysandra terminalis
# Urdazuri

    Artikulu hau ibaiari buruzkoa da; beste esanahietarako, ikus «Urdazuri (argipena)».
Urdazuri Nafarroa Garaiko eta Lapurdiko ibai bat da. Dantxarinean sortzen da, Otsondo eta Orabidea errekak elkartuta, eta Donibane Lohizune eta Ziburu artean itsasoratzen da, 45 kilometroko ibilbidea eginda (31 km Lapurdin, eta 14 km Nafarroan). Senpere, Ainhoa eta Azkaine zeharkatzen ditu bere ibilbidean.
Urak Donibane Lohizuneko badian isurtzen ditu. IV. mendean Chronographus anni 354 idazlanak azaltzen duenez, Errobi bi kilometroren baliokidean zen nabigagarria ibaian gora.

## Ibaiadarrak

* Ugarana ibaia
* Lapitxuri
* Opalazioko erreka, Ainhoan
* Lizuniagako erreka, Saratik datorrena
* Amezpetuko erreka

## Gurutzaturiko udalerriak

* Urdazubi
* Ainhoa
* Senpere
* Azkaine
* Ziburu
* Donibane Lohizune

## Erreferentziak

* ↑ (Gaztelaniaz) Urzainqui, Tomás. (1998). La Navarra marítima. Pamiela, 201 or. ISBN 84-7681-284-1..

## Kanpo estekak

* Joseba Aurkenerena: Urruña eta Urdazuriko gudua.
* Datuak: Q1406197
* Multimedia: Nivelle / Q1406197
# Kate Roberts

Kate Roberts (Gwynedd, Gales, 1891ko otsailaren 13a - Denbigh, Gales, 1985eko apirilaren 4a) XX. mendeko idazle galestar gailenetako bat zen. Istorio laburrak eta eleberriak idatzi zituen. Kate, gainera, nazionalista galestarra zen.

## Biografia

Rhosgadfan herrian (Gwynedd) jaio zen. Bere aita, Owen Roberts hargina zen ogibidez herriko arbel-harrobian. Galeseran graduatu zen Ipar Galesko Unibertsitate Eskolan eta ondoren irakasle egon zen Galesko hegoaldean.
Anaia hil zitzaion Lehen Mundu Gerran zehar eta gertakizun horrek idaztera bultzatu zuen.
Plaid Cymru alderdi politiko nazionalista galestarreko lehendabiziko kideetako bat izan zen. Alderdiaren bileretan Morris T. Williams ezagutu zuen eta 1928an berarekin ezkondu zen. Morris inprimatzailea zen, eta azkenik, inprimategia eta Gwasg Gee argitaletxea erosi zuen. 1935ean Denbighera bizitzera joan ziren. Inprimategian liburuak, panfletoak eta Y Faner izeneko galeserazko astekaria argitaratzen zuten, zeinetan Katek aldizka idazten baitzuen. 1946an, bere senarra hil zenean, inprimategiaren ardura hartu eta 10 urtez bertan lan egin zuen.
Erretiratu eta gero, Denbighen bizitzen jarraitu zuen eta 1985ean hil zen.

## Lanak

* O Gors y Bryniau (1925)
* Deian a Loli (1927)
* Rhigolau Bywyd (1929)
* Laura Jones (1930)
* Traed Mewn Cyffion (1936)
* Ffair Gaeaf (1937)
* Stryd y Glep (1949)
* Y Byw sy'n Cysgu (1956)
* Te yn y Grug (1959)
* Y Lôn Wen (1960)
* Tywyll Heno (1962)
* Hyn o Fyd (1964)
* Tegwch y Bore (1967)
* Prynu Dol (1969)
* Gobaith (1972)
* Yr Wylan Deg (1976)
* Haul a Drycin (1981).

## Ikus, gainera

* Galestar ezagunen zerrenda
* Datuak: Q3402447
* Multimedia: Kate Roberts (author) / Q3402447